U/21-landsholdsspilleren Jakob Ahlmann og hans bror Viktor Ahlmann, der spiller på U/17-landsholdet har forlænget deres kontrakter med AaB frem til juni 2016 og juni 2015. - Jakob viste i efteråret, at han kan begå sig på Superliga-niveau, og han har et stort potentiale, som vi i fællesskab glæder os til at udvikle yderligere, siger sportsdirektør Lynge Jakobsen. Viktor Ahlmann skal indtil videre vise sine talenter i AaBs ungdomsafdeling som midtbanespiller og angriber. - Viktor er et af mange lysende talenter i vortes ungdomsafdeling, og vi er ikke i tvivl om, at han en dag vil gøre sin bror selskab på AaBs superliga-hold, siger sportsdirektøren. Storebror Jakob Ahlmann har haft sin debut for AaBs bedste mandskab.

Opsummering:
AaB Fodbold har forlænget med brødrene Jakob og Viktor Ahlmann.    